Profesoara de română: „Fac cu el literele, deocamdată pe caiet şi am nişte fişe pentru recuperarea alfabetului”.

Reporter: „El este în clasa a V-a şi nu ştie să scrie?”

Profesoara: „Nu este singurul caz, îl avem şi pe Doru, a treia oară în clasa a V-a”.

Nici Costică Pleşoianu nu ştie să scrie şi să citească în clasa a V-a.

Reporter: „Îţi place să scrii?”

Costică Pleşoianu: „Nu!”

Reporter: „Cum ţi se pare alfabetul?”

Costică Pleşoianu: „Greu!”

Profesoara de română: Cred că am şi eu o vină, e un lanţ, eu nu pot să mă ocup de fiecare copil de clasa a V-a, nu e treaba mea să îi învăţ alfabetul.

Tatăl lui Costică îşi asumă şi el vina: „Nu sunt profesorii de vină, sunt părinţii”.

Trei dintre cei 5 profesori ai şcolii sunt necalificaţi. Un agronom îi învaţă franceză iar profesoara de geografie mai predă alte patru materii. La grădiniţă copiii au avut o educatoare absolventă de liceu auto.

Singurii care s-au revoltat pînă acum sunt profesorii calificaţi. Au făcut sesizări şi la inspectorat după ce conducerea şcolii le-a ignorat cererile.

Elena Duţă, profesoară: „Nu au voie să ocupe post şi sunt foarte nemulţumită, mă simt discriminată”.

Iar cei în cauză spun că au ocupat posturi pentru care nu se bătea nimeni. Chiar dacă pregătirea nu îi recomandă.

Marian Mişcu, profesor de limba franceză Şcoala Gubaucea: „Eu am Facultatea Hyperion, Administraţie Publică Bucureşti”.

Reporter: „Şi predaţi limba franceză?”

Marian Mişcu: „Da, atât am să vă spun”.

Reporter: „Şi cum vi se pare că puteţi preda limba franceză fără o pregătire? De unde aţi învăţat limba franceză?”

Marian Mişcu: „Am învăţat-o în şcoală, am făcut-o şi ştiu să fac cu copiii!”

Reporter: Aţi anunţat posturile ca fiind libere la Inspectorat?

Veronica Velnicius, directorul Şcolii Gimnaziale Vela: Da, au fost anunţate, cunoaşte situaţia şi dna inspector de sector, deocamdată nu s-a prezentat nimeni

Inspector Janina Vaşcu, ISJ Dolj: „Nu avem profesori necalificaţi”.

Reporter: „Vă dau eu o veste, în şcoala din Vela există 3 profesori necalificaţi. Şcoala din Vela este un subiect aparte, eu am fost plecată câteva zile într-un concediu de odihnă, când m-am întors, într-adevăr, la mapă, am găsit foarte multe reclamaţii”.

Anul trecut, niciunul dintre copiii de la şcoala Vela nu a reuşit să obţină peste 5 la Evaluarea Naţională.